b'\n_START_ARTICLE_\nPri hrastu na levo\n_START_SECTION_\nKratka obnova\n_START_PARAGRAPH_\nV zbirki kratkih sodobnih pravljicah je predstavljena Zakaj\xc4\x8dova ulica in njeni prebivalci. To so Bla\xc5\xbe, Ga\xc5\xa1per, Lidija, Nika, Tadej, Tanja, Toma\xc5\xbe, njihovi star\xc5\xa1i, teta Mica in ostali. Kratke pravljice govorijo o prigodah teh otrok in njihovih sre\xc4\x8danj z nami\xc5\xa1ljenimi prijatelji, boleznimi, nadnaravnimi stvarmi in junaki drugih pravljic. \xc4\x8ceprav se vse pravljice med seboj povezujejo, pa je vsaka posebej zaklju\xc4\x8dena celota.\n_START_SECTION_\nGlavni junaki\n_START_PARAGRAPH_\nGlavni junaki pravljic so \xc5\xbee prej omenjeni otroci - Bla\xc5\xbe, Ga\xc5\xa1per, Lidija, Nika, Tadej, Tanja in Toma\xc5\xbe. Vsak otrok imajo svoje zna\xc4\x8dilnosti - Bla\xc5\xbe je nagajiv de\xc4\x8dek, ki je vedno pripravljen na igro, Lidija je zelo radovedna in rada pripoveduje o stvareh, ki so se \xc4\x8dez dan zgodile njej in njenim prijateljem, Nika je deklica, ki se redko kdaj smeji, Tadej je pravi raziskovalec, ki upa, da bo neko\xc4\x8d odkril otok z dinozavri, Tanja ima velike probleme s svojimi zobmi in je zaradi tega zelo srame\xc5\xbeljiva, Toma\xc5\xbe pa je de\xc4\x8dek, ki ve\xc4\x8dino svojega \xc4\x8dasa nakloni \xc4\x8dri\xc4\x8dkom. Poleg glavnih junakov pa v pravljicah nastopajo tudi stranski junaki, ki jih predstavljajo odrasli (star\xc5\xa1i, teta Mica, \xc5\xbeivali in nami\xc5\xa1ljeni prijatelji v podobi \xc4\x8dri\xc4\x8dka Mati\xc4\x8dka, mi\xc5\xa1ke Til\xc4\x8dke, Span\xc4\x8dka Zaspan\xc4\x8dka, Strahca in Vetra). V krakih sodobnih pravljicah pa najdemo omenjene tudi junake iz ljudskih pravljic - Rde\xc4\x8do kapico, Snegulj\xc4\x8dico in sedem pal\xc4\x8dkov. Te pravljice pa imajo tudi nekatere junake, ki jih ne najdemo velikokrat v zgodbah za otroke. Take osebe so poosebljena bolezen Angina, Luna in Sonce. Avtorica v svojih kratkih sodobnih pravjicah ni idealizirala odraslih, ampak otroke, zato imajo star\xc5\xa1i v pravljicah manj pomembno vlogo. Predstavljeni so kot osebe, ki pogosto no\xc4\x8dejo poslu\xc5\xa1ati svojih otrok. Teta Mica je pri otrocih zelo priljubljena, saj ima posebno \xc4\x8dude\xc5\xbeno skrinjo napolnjeno z zgodbami za otroke.\n_START_SECTION_\nKratka analiza\n_START_PARAGRAPH_\nZbirka kratkih sodobnih pravljic je nastala na podlagi avtobiografskih izku\xc5\xa1enj avtorice in njenega \xc5\xbeivljenja. Vsaka pravljica je zaklju\xc4\x8dena, vendar se vse med seboj povezujejo z junaki in krajem ter \xc4\x8dasom dogajanja. Kraj dogajanja je Zakaj\xc4\x8dova ulica, ki predstavlja ulico, kjer \xc5\xbeivi pisateljica Milena Miklav\xc4\x8di\xc4\x8d. Poleg prostora je v zgodbah avtobiografska tudi povezanost z glavnimi junaki. Ve\xc4\x8dina glavnih junakov je namre\xc4\x8d resni\xc4\x8dnih, le nekaj je izmi\xc5\xa1ljenih. V vseh pravljicah pride do zapleta, ki pa se pred koncem hitro razre\xc5\xa1i. Vsaka posamezna zgodba je zgrajena v smislu teorije\xc2\xa0\xc2\xbbdom - odhod od doma - vrnitev domov\xc2\xab. To pomeni, da je junak vsake posamezne pravlice doma ali v nekem bli\xc5\xbejem, znanem okolju, nato odide od doma po svetu (po navadi na pustolov\xc5\xa1\xc4\x8dino) in se na koncu zopet vrne domov. V kratkih sodobnih pravljicah avtorica obravnava tematiko, ki je otrokom in tudi odraslim blizu. To je sre\xc4\x8danje z boleznijo, s strahom, izgubo in tudi ostalimi vsakdanjimi stvarmi.'